มีผื่นขึ้นที่หน้าอก เป็นตุ่มนิดๆ มีอาการคันนิดๆ มีอาการปวดหลัง ปวดแขนไม่ทราบว่าเป็นอะไรคะ
สวัสดีค่ะ อาการตุ่มคันๆที่บริเวณหน้าอกดังกล่าวมานั้น อาจจะเกิดจาก ตุ่มจากผื่นแพ้สัมผัสสารที่แพ้เช่นสบู่ โลชั่นที่ใช้ ตุ่มจากผื่นภูมิแพ้ ตุ่มจากผดร้อน ตุ่มจากการถูกแมลงกัด ตุ่มจากโรคติดเชื้อเช่นติดเชื้อแบคทีเรีย ติดเชื้อไวรัสเช่นงูสวัด หรือเป็นเชื้อราได้เช่นกันการให้ได้การวินิจฉัยต้องเห็นลักษณะตุ่มจริงๆ และอาจต้องนำตัวอย่างจากตุ่มไปตรวจทางห้องปฏิบัติการร่วมด้วยดังนั้นหากตุ่มเป็นมากขึ้น เจ็บปวด ลุกลามเร็ว แสบร้อนมาก หรือปวดร้าวไปตามบริเวณที่เป็น ควรไปพบแพทย์เพื่อตรวจเพิ่มเติมเบื้องต้นใช้น้ำเปล่าสะอาดล้างภายนอก ไม่ไปแกะเกาบริเวณตุ่ม อยู่ในที่ที่ระบายอากาศดี ไม่ร้อนหรืออับชื้น